add stuvs
habet ap
xxiii pced
vonnisse vanden gedinge dat voir meye en scepen van loven
geweest is tusschen merc pytoel die voir gebrec van eenen
rijder lijftochten ten live van hem en katlijnen zijnen wijve en
des lanxste leven bekint bij peten clouwen als principael
willem busscop en henricke zijnen sonen als borghen geleit
is naden rechte der stat van loven tot allen den goeden have
en erve des voirs willems busscope en willems busscops
zijns soens in deen zijde en den vors willem busscop den
sone in dande dair de vors merc begheerde betalinghe
vand voirs lijfrenten als van zijnen verschenen pachte groetsen
dien op eenen geheelen pacht drie lyevarts van d te voren
en vanden verloope van uutganc meye tot noch niet cost en
comer inder saken gedaen opgeleeght te hebben en vorts tprin
cipael afgeleeght oft bewijst nad stat recht meynen dat hij dat
gebreck oft bew verhalen zoude aen en vanden goeden beide
beruerlic en omberuerlic achter desen vonnisse geanoteert
die hij inden rechte dede lesen en pnteerde vort sijn schout en brieve
te verificen met zijnd eedt op dats hem noet wae welcke
goede de voirs willem busscop de sone verantwerde en dede seggen
dat de vors merc vanden vors sijnen scepen brieven voldaen wae
van enigen die inden vors scepen brieve zijn geruert en meynde
bij dien en meer anden reden die hij innebrachte zond enigen
thoen bij tebringen d aenspraken des vors mercx ongehouden te
zijne Seide oic dat de vors merc hem op dat hij voldoen moeste
sculdich zoude zijn de voirs scepen brieve overteghenen om hem
d met te behulpen naden rechte dwelc alst scheen de voirs
merc niet en meynde tedoen mair pnteerde als hij voldaen
wae die te anichelleren was gewijst met desen worden na
aensprake en verantwerden van beiden ptien dat den voirs
mare met zijnen scepen brieven aende vors goede zijn wettich
gebreck volgen zoude naden rechte en als hij voldaen wae
dat hij dan zijn scepen brieve zoude ovgeven pntib roel tymple
col ouderogge julii xxi subii
Dit zijn de goede
Item inden yersten een huys en hof gelegen te daelhem inde
prochie van wynge tusschen